dashara
Store norske leksikon,Religion og filosofi,Religioner og livssyn,Hinduisme
Dashara er en hinduisk fest som feires av hinduer over hele verden i september/oktober. Noen steder er festen til ære for gudinnen Durga og hennes våpen, andre steder er den til ære for guden Rama. Dashara feires mange steder med prosesjoner, mest berømt er prosesjonen i Mysore i delstaten Karnataka i India.
Dashara feirer det godes seier over det onde, et sentralt tema i hinduiske hellige fortellinger og fester. Dashara feires på den tiende dagen i hindumåneden ashvin og følger dagen etter navaratri, den store ni-dagers festivalen som feirer gudinnene Sarasvati, Lakshmi og Durga, og dashara er også den tiende dagen i durgapuja-festivalen.Festen kalles også vijayadashami. Den feirer gudinnen Durgas seier over bøffeldemonen Mahishasura.I noen deler av India feirer denne dagen guden Ramas seier over demonen Ravana. Der en dashara avslutningdagen for festen ramlila som feirer guden Rama og hans seier over den onde demonen Ravana. Les mer i Store norske leksikon Durga hinduisme